Document ID: 31993R1664

KOMISSION ASETUS (ETY) N:o 1664/93,
annettu 29 päivänä kesäkuuta 1993,
tiedoista, jotka jäsenvaltioiden on toimitettava tiettyjen peltokasvien viljelijöitä koskevan tukijärjestelmän osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (ETY) N:o 364/93(2), ja erityisesti sen 12 artiklan,
sekä katsoo, että
komissiolla on oltava riittävän ajoissa käytössään tiettyjen peltokasvien viljelijöitä koskevan tukijärjestelmän seurantaan tarvittavat, erityisesti pinta-aloja koskevat tilastotiedot; jäsenvaltiot ovat saaneet nämä tiedot viljelijöiden tekemistä hakemuksista; olisi siis säädettävä säännöllisestä ja vakioidusta ilmoitusmenettelystä, jonka mukaan jäsenvaltiot toimittavat komissiolle vaadittavat tiedot aluksi arvioiden perusteella, sen jälkeen lopulliset tiedot,
komission asetuksessa (ETY) N:o 2294/92(3), sellaisena kuin se on viimeksi muutettuna asetuksella (ETY) N:o 819/93(4), ja komission asetuksessa (ETY) N:o 2295/92(5), sellaisena kuin se on muutettuna asetuksella (ETY) N:o 2891/92(6), säädetään tietyistä öljy- ja valkuaiskasveja koskevista ilmoituksista; hallinnon yksinkertaistamiseksi nämä ilmoitukset olisi korvattava yhdellä kaikkia viljelykasveja koskevalla ilmoituksella, ja
tässä asetuksessa säädetyt toimenpiteet ovat kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Jäsenvaltioiden on ilmoitettava komissiolle liitteessä esitetyissä taulukoissa luetellut tiedot niissä tarkennetussa vakioidussa muodossa. Jäsenvaltioiden on ilmoitettava kuluvan markkinointivuoden 15 päivään syyskuuta mennessä väliaikaiset tiedot ja 15 päivään seuraavaa tammikuuta mennessä lopulliset tiedot.
2 artikl
a
Poistetaan asetuksen (ETY) N:o 2294/92 9 artikla ja liite VI sekä asetuksen (ETY) N:o 2295/92 6 artikla ja liite.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1993.

Labels: 10
19
6